Ciwanê Demokratî yê Neweyî, Kaldiraç, Komunê Ciwanan û Paştdayîşê Bogaziçi verê Operaya Sureyya ya Kadikoyî de ameyî pêser û înan dewaya qefilnayîşê HDPyî şermezar kerde. Wekîlê HDPyî Zuleyha Gulum û Dêrsime Dag tewrê çalakîye bîyî.
Çalakîye binê ablûqaya polîsan de qewimîyaye û ciwanan vera sloganê 'HDP hêvî yo, hêvî payan ser o ya'', ''Biciwîyo xoverdayîşê HDPyî'' vatî.
Eşkerayîya xo de ciwanan ard ziwan ke vera pêro hêrişanê îqtîdarî û dewaya qefilnayîşê HDPyî ê do vinderê. Ciwanan pare kerd ke îqtîdar do nêeşko HDP teberê sîyasetî de war verdo.
Ciwanan vat: ''Ma venga pêro beşanê komelî danê ke HDP bipawê. Ciwanî do meverdê HDP bêro qefilnayene!''
